पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। बंगाली चौराहे के पास शुक्रवार रात एक युवती को एक शराबी ने पकड़ लिया। उनकी झूमाझटकी देखने के लिए कार वाले ने ब्रेक लगाए तो पीछे आ रही तीन कारें व एक बस उससे भिड़ गई। कार वाले आपस में उलझते रहे। इसमें तीन लोगों को चोट आई। उधर, युवती और परिजन थाने गए, लेकिन उन्होंने रिपोर्ट करने से मना कर दिया।
प्रत्यक्षदर्शियों के मुताबिक घटना करीब नौ बजे मयूर हॉस्पिटल से बंगाली चौराहे के बीच हुई। एक युवती पैदल जा रही थी, जिसे शराबी ने पकड़ लिया। युवती अपने को छुड़ाने लगी। यह देख बंगाली चौराहे से खजराना की तरफ जा रही पीले रंग की जेन कार के चालक ने अचानक ब्रेक लगा दिए। इस कारण पीछे आ रही तीन कारें भी रुक गईं। सबसे पीछे सफारी थी, जिसे अशोक ट्रेवल्स की बस ने टक्कर मार दी। इससे वह आगे की तीन गाडिय़ों से टकरा गई। एक कार में सवार रवि की पत्नी और बच्चे को मामूली चोट आई। सफारी में जाहिद, इमादुल और आत्माराम राठौर थे। उन्होंने बताया हमने तो गाड़ी नियंत्रित कर ली थी। घटना के बाद सड़क पर वाहनों की कतार के कारण जाम लग गया। पलासिया और खजराना पुलिस वहां पहुंची।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn